is is fi is is is is is is is is is is is is is is is is is is is is is is is uz is is is is is is pt is is is is is is en is is is is is is is is cs is is ceb is is is is is hbs_lat is pt vi hbs_lat is is is is is is is is is is is is is is is is is cs is is en is is is pt is is is is is is es es is pt is is is is is is pt eo is is en is is is is is is is is ceb is is is is is is is is is pt is is en is vi is is is is is is is is is is is is is is fi is pt is is pt is is is is is is is is is is is is pt is is is is is is is nb is is is is is is is is is is is is is is is is is tr is en fr is pt is is da es pt eo is is is is pt pt is ceb is ceb is pt is is is is is is is is pt is is is hbs_lat is gl is is is is pt is is is is is is da en is is fr is en gn es hu is es is is
Ræða forseta Alþingis, Einars K. Guðfinnssonar, við afhendingu Þórshamars til umboðsmanns Alþingis, 11. júlí 2013 | Tilkynningar um þingstörf | Alþingi
Í dag, 11. júlí, eru liðin 25 ár frá því að skrifstofa umboðsmanns Alþingis var formlega opnuð almenningi. Það eru því ákveðin tímamót þegar embætti umboðsmanns flytur starfsemi sína í Þórshamar. Þetta merka hús Alþingis hefur listrænt og menningarsögulegt gildi sem eitt af elstu steinsteyptu stórhýsum Reykjavíkur og það hefur einnig umhverfisgildi sem hluti af umgjörð Tjarnarinnar. Þessi tímamót eru einnig merkileg í ljósi þess að embætti umboðsmanns hefur fengið varanlegt aðsetur í nánasta umhverfi Alþingis.
Sjálfur á ég ágætar minningar frá þessu húsi. Sem ungur varaþingmaður fékk ég aðstöðu hér í Þórshamri og allnokkrum sinnum heimsótti ég þingmenn hingað af ýmsum tilefnum. En lengstu kynnin hafði ég af Þórshamri, þegar hér var aðsetur nefnda Alþingis. Þótt ekki hafi verið mjög rúmt um starfsemina var hér góður vinnuandi sem ekki hlaust síst af góðri sambúð og samvinnu við starfsfólk Alþingis, svo sem ætíð fyrr og síðar.
Ég er því ekki í neinum vafa um að starfsfólk umboðsmanns Alþingis muni eiga hér góða dvöl við störf að sínum mikilvægu verkefnum.
Starf umboðsmanns er ekki eins og hvert annað starf. Á fjögurra ára fresti kýs Alþingi einstakling til að gegna þessu trúnaðarstarfi. Eftir að hann hefur verið kjörinn er hann sjálfstæður í störfum sínum og tekur ekki við fyrirmælum frá öðrum, þar með töldu Alþingi. Það kemur því í hlut þess sem hverju sinni gegnir starfi umboðsmanns að móta nánar starfsemi þess og innra skipulag.
Það kom því þeim ekki á óvart sem til þekktu að Gaukur legði áherslu á að val á húsnæði fyrir embættið skyldi á vissan hátt undirstrika sjálfstæði þess gagnvart þinginu og að staðsetning þess væri þannig að ekki yrði litið svo á að umboðsmaður tæki við fyrirmælum frá þinginu um störf sín. Við stofnun embættisins og á fyrstu árum þess mátti merkja að þingmenn, a.m.k. sumir hverjir, höfðu ekki áttað sig á þessu og töldu að þeir gætu leitað til umboðsmanns með einstök mál og fengið álit hans á þeim.
Minnisstæð er tillaga Stefáns Valgeirssonar haustið 1990 um að Alþingi ályktaði að aflað yrði álits umboðsmanns á því hvort bráðabirgðalög um launamál er stöðvuðu verkfall BHM brytu í bága við grundvallarreglur um stjórnskipun lýðveldisins og stjórnarskrá. Tillögunni var hins vegar vísað frá með rökstuddri dagskrá að viðhöfðu nafnakalli þar sem lög heimiluðu ekki að umboðsmaður tæki við fyrirmælum frá Alþingi. Það var engu að síður mat Stefáns að þingið hefði ekki þorað að afla álitsins. Í skopteikningu Sigmunds í Morgunblaðinu 1990 varpaði hann ljósi á málið á sinn einstaka hátt.
Embætti umboðsmanns hóf formlega starfsemi sína með opnun skrifstofu 11. júlí 1988 að Rauðarárstíg 27. Í mars 1995 flutti skrifstofan í húsnæði að Lágmúla 6 og loks í maí 2000 að Álftamýri 7. Þegar allt er talið verður Þórshamar því fjórða starfsstöð embættisins og væntanlega sú sem verður til frambúðar. Það má því með nokkrum sanni segja að umboðsmaður sé kominn heim fullur sjálfstrausts.
Á þeim tíma sem liðinn er hefur embætti umboðsmanns eflst og áunnið sér mikilsvert traust og virðingu í íslensku samfélagi. Það skiptir miklu máli að Alþingi geti fylgst með því hvernig stjórnvöld haga samskiptum sínum við borgarana og hvernig löggjöf sem varðar réttindi þeirra er framfylgt. Hefur umboðsmaður og hans starfsfólk fyllilega staðið undir þeim væntingum sem gerðar eru til þeirra í þeim efnum.
Það er mér því sérstök ánægja að fá að fela umboðsmanni þessa aðstöðu hér í Þórshamri. Megi embætti umboðsmanns halda áfram að eflast og dafna.
Þú ert hér: Forsíða > Þingfundir og mál > Tilkynningar
Lög samþykkt á Alþingi
Skýrslur, álit og beiðnir
Einföld orðaleit í skjalatexta
Einföld orðaleit í ræðum
Breytingar á stjórnarskrá frá 1944
Umsókn um aðild að ESB
Lög samþykkt á Alþingi
Sitjandi aðal- og varaþingmenn
Varamenn sem sitja á Alþingi
Varamenn sem hafa tekið sæti
Vinstri hreyfingin - grænt framboð
Ráðherrar og ráðuneyti frá 1904
Lengstur starfsaldur í ríkisstjórn
Kosningarréttur og konur á Alþingi
Æviágrip þingmanna frá 1845
Númer löggjafarþinga og tímabil
Þingfararkaup - laun þingmanna
Leiðbeiningar um umsagnir um þingmál
RSS-áskrift að málum í umsagnarferli
Stjórnir, nefndir og ráð kosin af Alþingi
Leiðbeiningar um ritun umsagna
Upptökur af opnum fundum nefnda
Reglur um störf fastanefnda
Þingmál til umfjöllunar í þingnefndum
Saksóknarnefnd og saksóknari Alþingis
Orðaleit í erindum og umsögnum
Orðaleit í fundargerðum nefnda
Leit að skipan í nefndum
Þingmannanefndir EFTA og EES
Þing Öryggis- og samvinnustofnunar Evrópu
Annað alþjóðastarf sem heyrir undir forseta Alþingis
Sameiginleg þingmannanefnd Íslands og Evrópusambandsins
Lög samþykkt á Alþingi
Hvernig á að tengja í lög?
Hvernig getur þú haft áhrif?
Reglur settar af forsætisnefnd
Áskrift að efni á vef Alþingis
Háttvirtur þingmaður - handbók
Reglur um notkun merkis Alþingis
Stofnanir, stjórnir, nefndir og ráð
Stjórnir, nefndir og ráð kosin af Alþingi
Skýrsla um eftirlit Alþingis með framkvæmdarvaldinu
Skýrsla um traust til Alþingis
Skrifstofa Alþingis - Hafa samband, 101 Reykjavík, Kt. 420169-3889, Sími 563 0500, Fax 563 0550, Sjá á korti
Öllum fyrirspurnum, ábendingum og tillögum um vef Alþingis skal beint til ritstjori@althingi.is.
Þetta vefsvæði byggir á Eplica